sagorsarker/bangla-wikipedia huggingface dataset:
ফ্রেডরিক এডউইন চার্চ

ফ্রেডরিক এডউইন চার্চ (ইংরেজি: Frederic Edwin Church; ৪ মে ১৮২৬ - ৭ এপ্রিল ১৯০০) ছিলেন একজন মার্কিন ল্যান্ডস্কেপ চিত্রশিল্পী। তিনি ৪ মে ১৮২৬ সালে হার্ডফোর্ড, কানিক্টিকাটে জন্মগ্রহণ করেন। বলা হয়ে থাকে যে চার্চ তার সময়ের স্রেষ্ঠ ল্যান্ডস্কেপ পেইন্টারদের মধ্যে একজন। তিনি তার চিত্রকর্মে পর্বত, জলপ্রপাত এবং সূর্যাস্ত অত্যন্ত নান্দানিকতার সাথে তুলে ধরেছেন। শেষ জীবনে চার্চ ভূমধ্যসাগরীয় অঞ্চলের নাগরিক ল্যান্ডস্কেপ অঙ্কন করে খ্যাতি অর্জন করেন।
ফ্রেডরিক চার্চের পিতার নাম জোসেফ চার্চ আর মাতার নাম এলিজা জেন। জোসেফ চার্চ পেশায় ছিলেন একজন স্বর্ণকার ও ঘড়ি প্রস্তুতকারক। চার্চের পিতামহ ছিলেন একজন ব্যবসায়ী যিনি ম্যাসাচুসেটসের প্রথম কাগজকল প্রতিষ্ঠা করেছিলেন। প্রাচুর্য ও বিত্ত বৈভবের মধ্যে থাকার জন্যই তিনি চিত্র কর্মে বেশি মনোযোগ দিতে পেরেছিলেন।
আঠারো বছর বয়সে তিনি টমাস কোলের ছাত্র হিসাবে চিত্রকলা বিষয়ে পড়াশুনা শুরু করেন। ১৮৪৯ সালের মে মাসে চার্চ National Academy of Design এর সর্ব কনিষ্ঠ সদস্য মনোনিত হন। এর কিছুদিন পরই তিনি তার সর্বশ্রেষ্ঠ কাজ Hartford's Wadsworth Athenaeum বিক্রি করেন।
চার্চ ছিলেন হাটসন রিভার স্কুলের দ্বিতীয় প্রজন্ম এবং টমাস কোলের একমাত্র ছাত্র। টমাস কোল একজন ব্রিটিশ অভিবাসি যিনি আমেরিকার প্রাকৃতিক দৃশ্যকে বিষয়বস্তু করে ছবি আঁকতেন।
চার্চ ১৯০০ সালের ৭ এপ্রিল নিজ বাসভবনে মারা যান। স্প্রিং গ্রোভ সিমেট্রি, হার্ডফোর্ড,কানেক্টিকাটে তাকে সমাহিত করা হয়।
মুঙ্গের জেলা

মুঙ্গের জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল মুঙ্গের। মুঙ্গের জেলা বিহারের মুঙ্গের বিভাগের অন্তর্গত।
মুঙ্গের জেলার নামকরণ করা হয়েছে এই জেলার সদর শহরের নামানুসারে। ‘মুঙ্গের’ নামটির ব্যুৎপত্তি নিয়ে একাধিক কিংবদন্তি প্রচলিত আছে। একটি কিংবদন্তি অনুসারে, ‘মুঙ্গের’ নামটি প্রাচীন ‘মুদ্গগিরি’ নাম থেকে এসেছে। উল্লেখ্য, ‘মুদ্গগিরি’ নামটি মহাভারত ও দেবপালের তাম্রলিপিতেও পাওয়া যায়। অন্যমতে, এই নামটি এসেছে ঋষি মুদগল বা গৌতম বুদ্ধের শিষ্য মৌদগল্যায়নের নাম থেকে। যদিও কানিংহাম মনে করেন, ‘মুঙ্গের’ নামটির সঙ্গে মুন্ডা জাতির কোনো যোগ আছে। এই জাতিই এই অঞ্চলের আদি বাসিন্দা। সি. ই. এ. ওল্ডহ্যামের মতে, মুঙ্গেরের আদি নাম সম্ভবত ছিল ‘মুনিগৃহ’।
মুঙ্গের জেলার ভূখণ্ডটি প্রাচীনকালে অঙ্গ মহাজনপদের অন্তর্গত ছিল। মহাভারতে কর্ণকে অঙ্গের রাজা বলা হয়েছে। পাল সাম্রাজ্যের রাজধানী ছিল মুদ্গগিরি বা মুঙ্গের। বাংলার নবাব মিরকাশিম ব্রিটিশ ইস্ট ইন্ডিয়া কোম্পানির বিরুদ্ধে যুদ্ধ করার জন্য মুঙ্গেরে গঙ্গার তীরে তিনটি দরজাবিশিষ্ট একটি দুর্গ তৈরি করেছিলেন। ব্রিটিশ শাসনের প্রথম দিকে মুঙ্গের ভাগলপুর জেলার অংশ ছিল। ১৮৩২ সালে মুঙ্গের পৃথক জেলার স্বীকৃতি পায়।
১৯৭৬ সালে মুঙ্গের জেলা ভেঙে বেগুসরাই জেলা গঠিত হয়। এরপর মুঙ্গের জেলা ভেঙে ১৯৮৮ সালে খাগারিয়া জেলা; এবং ১৯৯৯ সালে জামুই, লখিসরাই ও শেখপুরা জেলা গঠিত হয়।
বর্তমানে মুঙ্গের জেলা রেড করিডোরের অন্তর্গত।
মুঙ্গের জেলা বিহারের দক্ষিণে অবস্থিত। মুঙ্গের শহরটি গঙ্গা নদীর দক্ষিণ তীরে অবস্থিত। এই জেলার আয়তন । আয়তনের দিক থেকে এই জেলা রাশিয়ার উরুপ দ্বীপের প্রায় সমান।
মুঙ্গের জেলার উত্তরে গঙ্গা নদী প্রবাহিত। লখিসরাই ও বেগুসরাই জেলা এই জেলার যথাক্রমে উত্তরপশ্চিম ও উত্তরপূর্ব দিকে (গঙ্গার অপর পাড়ে) অবস্থিত। মুঙ্গের জেলার দক্ষিণে জামুই জেলা; উত্তরপশ্চিম ও দক্ষিণপূর্বে যথাক্রমে ভাগলপুর জেলা ও বাঁকা জেলা এবং উত্তর দিকে (গঙ্গার পরপারে) খাগারিয়া জেলা অবস্থিত।
মুঙ্গের জেলা তিনটি মহকুমায় বিভক্ত। যথা: মুঙ্গের সদর, খড়গপুর ও তারাপুর। মুঙ্গের সদর মহকুমা চারটি ব্লকে বিভক্ত। যথা: সদর, জামালপুর, বারিয়ারপুর ও ধারহারা। খড়গপুর মহকুমা দুটি ব্লকে বিভক্ত। যথা: খড়গপুর ও তেতিয়া বামবার। তারাপুর মহকুমা তিনটি ব্লকে বিভক্ত। যথা: তারাপুর, আসারগঞ্জ ও সংগ্রামপুর।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় মুঙ্গের জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, মুঙ্গের জেলার জনসংখ্যা ১,৩৫৯,০৫৪। এই জেলার জনসংখ্যা সোয়াজিল্যান্ড রাষ্ট্র বা মার্কিন যুক্তরাষ্ট্রের হাওয়াই রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩৫৮তম। মুঙ্গের জেলার জনঘনত্ব । ২০০১=২০১১ দশকে এই জেলার জনসংখ্যা বৃদ্ধির হার ১৯.৪৫%। মুঙ্গের জেলার লিঙ্গানুপাতের হার প্রতি ১০০০ পুরুষে ৮৭৯ জন মহিলা এবং সাক্ষরতার হার ৭৩.৩%।
মুঙ্গের জেলার প্রধান ভাষা হল হিন্দি। অঙ্গিকা অঞ্চলের প্রায় ৭২৫,০০০ জন অঙ্গিকা ভাষায় কথা বলেন। এই ভাষাটি একটি ইন্দো-আর্য ভাষা। এটি দেবনাগরী হরফে লেখা হয়।
১৯৭৬ সালে মুঙ্গের জেলায় ভীমবাঁধ বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
ভীম তক্তো

ভীম তক্তো (রাজত্বকাল ৭৮ - ৮৫ খ্রিষ্টাব্দ) একজন কুষাণ সম্রাট ছিলেন। রবাতক শিলালিপি বিশ্লেষণ করে তার নাম প্রথম জানা সম্ভব হয়। তিনি মাত্র ৭ বছর সাম্রাজ্য শাসন করেছিলেন। তার সময়ে কুষাণ সাম্রাজ্য বর্তমান উজবেকিস্তান ও তাজিকিস্তান পর্যন্ত বিস্তৃত ছিলো। তার পুত্র ভীম কদফিসেস ও পৌত্র ছিলেন সম্রাট কণিষ্ক।
ভীম তক্তোর মুদ্রায় তার নাম উৎকীর্ণ ছিল না। এই সকল মুদ্রার এক পিঠে দিয়াদেম পরিহিত ও বর্শা হাতে রাজার প্রতিকৃতি এবং অপর পিঠে দিয়াদেম পরিহিত অশ্বারূঢ় রাজার প্রতিকৃতি সহ গ্রিক লিপিতে "বাসিলেউ বাসিলেওন সোতির মেগাস" () কথাটি উৎকীর্ণ রয়েছে।
১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের পিতামহ ছিলেন ভীম তক্তো এবং পিতা ছিলেন ভীম কদফিসেস।
হোউ হান শু নামক চীনা গ্রন্থে কুজুল কদফিসেসের পুত্রের নাম উল্লেখ রয়েছে। এই গ্রন্থানুসারে, গুইশুয়াং রাজা চিউজিউকিউর আশি বছর বয়সে মৃত্যু হলে তার পুত্র ইয়াঙ্গাওঝেন (=? ভীম তক্তো) তার স্থলে সিংহাসন লাভ করেন। তিনি তিয়ানঝু (উত্তর পশ্চিম ভারত) অধিকার করে এই অঞ্চলের শাসন সেনাপতিদের অধীনে রাখেন।
বানৌজা ওমর ফারুক (১৯৭৬)

বানৌজা ওমর ফারুক বাংলাদেশ নৌবাহিনীর একটি সালিসবেরি শ্রেণির ফ্রিগেট। এটি বাংলাদেশ নৌ বাহিনীতে যুক্ত হওয়া প্রথম ফ্রিগেট। জাহাজটি বাংলাদেশ নৌবাহিনীর প্রশিক্ষণ জাহাজ হিসেবে গুরুত্বপূর্ণ ভূমিকা পালন করে। সক্রিয় অবস্থায় জাহাজটি ৫৯ জন অধিনায়কের নেতৃত্বে ৩ লাখ ৬২ হাজার ১২৭ নটিক্যাল মাইল সমুদ্রপথ অতিক্রম করেছে।
১৯৭৬ সালের ১০ এপ্রিল ওমর ফারুক বাংলাদেশ নৌ বাহিনীতে কমিশন লাভ করে। এর আগে ১৯৫৮ সালে জাহাজটি যুক্তরাজ্যের নৌবাহিনীর কমিশন লাভ করে। ২০০৭ সালের ২৬ ফেব্রুয়ারি ওমর ফারুক ভারতের কোচি বন্দরে দুই দিনের সফরে যায়। ২০১০ সালের ডিসেম্বরে জাহাজতি ভারতের নৌ বাহিনীর বেস বিশাখাপত্তনমে তিন দিনের সফরে যায়। ২০১৪ সালে মালয়েশিয়া এয়ারলাইন্স ফ্লাইট ৩৭০ উড্ডয়নকালে হারিয়ে যায়। বঙ্গোপসাগরে এর ধ্বংসাবশেষ পাওয়া যাওয়ার সম্ভাবনার কারণে ওমর ফারুক এবং বানৌজা বঙ্গবন্ধু যৌথভাবে এই অঞ্চলে তল্লাশি চালায়। ২০১৫ সালের ৩০ ডিসেম্বর ফ্রিগেটটি অবসরে যায়, এবং 'মিউজিয়াম শিপ'-এ রূপান্তর করা হয়। পরবর্তীতে সেটিকে ভেঙ্গে ফেলা হয়।
মকবুল সাবরি

মকবুল আহমেদ সাবরি (অক্টোবর ১২ ১৯৪৫ – সেপ্টম্বর ২১, ২০১১) একজন বিশিষ্ট কাওয়ালি গায়ক ছিলেন এবং সাবরি ব্রাদার্সনামক একটি নেতৃস্থানীয় কাওয়ালি দল, এর অন্যতম সদস্য ছিলেন।
মকবুল সাবরি পূর্ব পাঞ্জাবের কাল্যিয়ানায় জন্মগ্রহণ করেন। উত্তর ভারতীয় শাস্ত্রীয় ঐতিহ্য অনুযায়ী সঙ্গীতে তার হাতেকড়ি হয় তার পিতা উস্তাদ ইনায়েত হুসেন সাবরির কাছেই।
তিনি ফাতিমা নামে এক ভদ্র মহিলার সাথে বিবাহ বন্ধনে আবদ্ধ হন। তাদের সংসারে এক পুত্র এবং চার কন্যা সন্তান জন্মগ্রহণ করে।
মকবুল সাবরি হৃদযন্ত্রের সমস্যা এবং ডায়াবেটিস রোগে ভুগছিলেন। তিনি দক্ষিণ আফ্রিকার একটি হাসপাতালে প্রায় দুইমাস ধরে চিকিৎসাধীন ছিলেন।তিনি দক্ষিণ আফ্রিকায় সেপ্টম্বর ২১, ২০১১ খ্রিষ্টাব্দে হৃদযন্ত্রের ক্রিয়া বন্ধ হয়ে মৃত্যুবরণ করেন। তার সমাধি তার পিতা ইনায়েত সাবরি এবং বড় ভাই গোলাম ফরিদ সাবরির পাশেই অবস্থিত।
খগড়িয়া জেলা

খগড়িয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর খগড়িয়া। খগড়িয়া জেলা মুঙ্গের বিভাগের অন্তর্গত।
খগড়িয়া জেলার ভূখণ্ড ফরকিয়া নামেও পরিচিত। কিংবদন্তি অনুসারে, মুঘল সম্রাট আকবর তার রাজস্ব মন্ত্রী টোডরমলকে সাম্রাজ্যের মানচিত্র প্রস্তুত করতে বলেছিলেন। টোডরমল দুর্গম খগড়িয়া এলাকার মানচিত্র তৈরি করতে পারেননি। তাই তিনি এই জায়গাটির নাম দিয়েছিলেন ‘ফরকিয়া’ (হিন্দিতে ‘ফরক’ শব্দের অর্থ পৃথক)।
খগড়িয়া জেলার আয়তন । এই জেলার আয়তন গ্রিনল্যান্ডের নারেস দ্বীপের আয়তনের প্রায় সমান। গঙ্গা, কমলা বালান, কোশি, বুড়ি গণ্ডক, কারেহ, কালী কোশি ও বাগমতী – এই সাতটি নদী দিয়ে এই জেলা পরিবেষ্টিত রয়েছে। প্রতি বছর এই নদীগুলিতে বন্যা হয়।
খগড়িয়া জেলা দুটি মহকুমায় বিভক্ত। এগুলি হল: খগড়িয়া ও গোগারি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় খগড়িয়া জেলার নাম নথিভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, খগড়িয়া জেলার জনসংখ্যা ১,৬৫৭,৫৯৯। এই জেলার জনসংখ্যা গিনি-বিসসাউ রাষ্ট্র বা মার্কিন যুক্তরাষ্ট্রের ইডাহো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩০০তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৯.৪৬%। খগড়িয়া জেলায় লিঙ্গানুপাতের হার প্রতি ১০০০ পুরুষে ৮৮৩ জন মহিলা এবং সাক্ষরতার হার ৬০.৮৭%।
ইউটিসি+১১:৩০

ইউটিসি+১১:৩০ একটি সময় অঞ্চল যা ইউটিসি সময় থেকে ১১ ঘণ্টা ৩০ মিনিট এগিয়ে।
১৮৬৮ সালের ২ নভেম্বর, নিউজিল্যান্ড সরকারিভাবে সারাদেশে এই সময় গ্রহণ করে, এবং সম্ভবত প্রথম দেশ হিসাবে। এটি মূলত দ্রাঘিমাংশের উপর ভিত্তি করে ১৭২° ৩০' পূর্ব, এবং  গ্রীনিচ থেকে ১১ ঘণ্টা ৩০ মিনিট এগিয়ে। এটি নিউজিল্যান্ড মান সময় হিসাবে পরিচিত, বর্তমানে এটি একই অঞ্চল ইউটিসি+১১ঃ৩০ এর মতই হবে।
সার্গেই বুবকা

সারহি নাজারোভিচ বুবকা (; ; জন্ম: ৪ ডিসেম্বর, ১৯৬৩) সাবেক সোভিয়েত ইউনিয়ন ও বর্তমান ইউক্রেনের বিশ্বখ্যাত পোল ভল্টার। ১৯৯১ সালে সোভিয়েত ইউনিয়নের পতনের পূর্ব-পর্যন্ত সোভিয়েত দলের সদস্যরূপে আন্তর্জাতিক ক্রীড়াঙ্গনে নিয়মিতভাবে প্রতিনিধিত্ব করেছেন তিনি। তিনি দুইবার ট্র্যাক এন্ড ফিল্ড নিউজ কর্তৃক বর্ষসেরা অ্যাথলেট মনোনীত হন। ২০১২ সালে নবপ্রবর্তিত আইএএএফ হল অব ফেমের ২৪জন অ্যাথলেটের মধ্যে অন্যতম হিসেবে অন্তর্ভুক্ত হন সার্গেই বুবকা।
সার্গেই বুবকা, জুনিয়র নামে তার এক পুত্র সন্তান রয়েছে। সে পেশাদার টেনিস খেলোয়াড় হিসেবে অংশ নিচ্ছে।
ভরশিলোভগ্রাদে (বর্তমানে লুহানস্ক) জন্মগ্রহণকারী বুবকা শুরুতে ১০০-মিটার ড্যাশ ও দীর্ঘ লম্ফে অংশগ্রহণ করতেন। কিন্তু কেবলমাত্র পোল ভল্ট বিষয়ের দিকে ঝুঁকে যাবার পর তিনি বিশ্ব চ্যাম্পিয়ন হন। ১৯৮৩ সালে আন্তর্জাতিক ক্রীড়াঙ্গনে একেবারেই অপরিচিত মুখ হিসেবে তিনি ফিনল্যান্ডের হেলসিংকিতে অংশগ্রহণ করে বিজয়ী হন। পরের বছর ৫.৮৫ মিটারের (১৯ ফুট ২ ইঞ্চি) বাঁধা অতিক্রম করে প্রথম বিশ্বরেকর্ড স্থাপন করেন। ১৯৯১ সাল সোভিয়েত ইউনিয়ন বিলুপ্তির পূর্ব-পর্যন্ত সোভিয়েত দলের পক্ষে প্রতিনিধিত্ব করতেন। সোভিয়েত ক্রীড়া পদ্ধতিতে নতুন রেকর্ড গড়ার স্বীকৃতিস্বরূপ আর্থিক পুরস্কার প্রদান করা হতো। ফলশ্রুতিতে তিনি এক সেন্টিমিটারেরও কম উচ্চতা নিয়ে নতুন রেকর্ড গড়তেন। এরফলে তিনি নিয়মিতভাবে বোনাস অর্থ পেতেন ও ট্র্যাক এন্ড ফিল্ডের বিষয়ে আকর্ষণের প্রধান কেন্দ্রবিন্দুতে পরিণত হন।
বুবকা অলিম্পিক স্বর্ণপদকসহ ধারাবাহিকভাবে ছয়বার আইএএএফ বিশ চ্যাম্পিয়নশীপ জয় করেন। এছাড়াও, ৩৫বার পুরুষদের পোল ভল্টের বিশ্বরেকর্ড ভঙ্গ করেন। তন্মধ্যে ১৭বার আউটডোরে ও ১৮বার ইনডোরে রেকর্ড করেছেন। প্রথম পোল ভল্টার হিসেবে ৬.০ মিটার ও ৬.১০ মিটারের বাঁধা অতিক্রম করেন।
২১ ফেব্রুয়ারি, ১৯৯৩ তারিখে ইউক্রেনের দান্তেস্কে ৬.১৫ মিটারের বিশ্বরেকর্ড স্থাপন করেন। ২১ বছর তার এ রেকর্ড অক্ষত ছিল। ১৫ ফেব্রুয়ারি, ২০১৪ তারিখে একই মাঠে ফ্রান্সের র‌্যনদ ল্যাভিলেনি তার গড়া এ রেকর্ড ভঙ্গ করেন ৬.১৬ মিটার উচ্চতা অতিক্রম করে। বর্তমানে বুবকা আউটডোরে গড়া ৬.১৪ মিটারের রেকর্ডের ধারক যা তিনি ৩১ জুলাই, ১৯৯৪ তারিখে করেছিলেন। কিন্তু, ২০০০ সালে ২৬০.১৮এ ধারা মোতাবেক আইএএএফ ল্যাভিলেনি’র গড়া উচ্চতাকে বিশ্বরেকর্ডের মর্যাদা দেয়।
২০০১ সালে দান্তেস্কে অনুষ্ঠিত পোল ভল্ট স্টার্সের সভায় আনুষ্ঠানিকভাবে অবসর গ্রহণ করেন।
২০০১ সাল থেকে কাউন্সিল সদস্যরূপে আইএএএফের সাথে সম্পৃক্ত রয়েছেন। এরপর, ২০১১ সালে চার বছরের জন্য সহঃ সভাপতি হিসেবে নির্বাচিত হন। ২০০৭ সাল থেকে এর সহঃ সভাপতি হিসেবে কাজ করছেন। এ সময়কালে অ্যাথলেটস কমিশন (২০০১-২০১১) ও এএসওআইএফে কাউন্সিল সদস্যরূপে দায়িত্ব পালন করছেন তিনি। এ প্রসঙ্গে বুবকা মন্তব্য করেন যে, ‘আমি দীর্ঘদিন ধরে আইএএএফে কাজ করছি। আমার কাজের ক্ষেত্র শুধুমাত্র একমুখী নয়। অ্যাথলেটিক্সের কিছুটা ভালো দিক আমার হৃদয়ে অবস্থান করছে।’
১৯৯৬ সালে অ্যাথলেটিক্স কমিশনের নির্বাচিত সদস্যরূপে আন্তর্জাতিক অলিম্পিক কমিটিতে যুক্ত হন। ১৯৯৯ সালে আইওসি সদস্য হয়েছিলেন। ২০১০ সালে সিঙ্গাপুরে অনুষ্ঠিত যুব অলিম্পিক গেমসে মূল্যায়ন ও সমন্বয় কমিশনের সভাপতি হন। ২০০৫ সাল থেকে ইউক্রেনের জাতীয় অলিম্পিক কমিটির সভাপতির দায়িত্ব পালন করছেন।
২৮ মে, ২০১৩ তারিখে আইওসি’র সভাপতি প্রার্থী হিসেবে তার অংশগ্রহণের কথা ঘোষণা করেন। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত আইওসি’র ১২৫তম অধিবেশনে তিনি জার্মান ক্রীড়াবিদ থমাস বাখের কাছে ৪৯-৪ ব্যবধানে পরাজিত হন।
সুপর্শ্বনাথ

সুপর্শ্বনাথ ( ) জৈনধর্মের বর্তমান যুগের সপ্তম তীর্থঙ্কর। জৈন ধর্মবিশ্বাস অনুসারে, তিনি সিদ্ধ (মুক্ত আত্মা) হয়েছিলেন। এর ফলে তাঁর কর্মের বন্ধন ক্ষয়প্রাপ্ত হয়েছিল। ১২ জেষ্ঠ শুক্লা তিথিতে ইক্ষবাকু বংশে রাজা প্রতিষ্ঠা ও রানি পৃথ্বীর পুত্র রূপে বারাণসীতে তাঁর জন্ম হয়েছিল।
কথিত আছে যে, যজুর্বেদে সুপর্শ্বনাথের নামের উল্লেখ পাওয়া যায়। তবে উক্ত গ্রন্থে এই নামের অর্থ ভিন্ন। সেখানে এটি ঈশ্বরের একটি উপাধি-মাত্র, যার অর্থ "সর্ব-পবিত্র প্রভু"।
বৌদ্ধ ধর্মগ্রন্থ খন্ধকের "মহাবগ্‌গ" (১। ২২। ১৩) অংশে বলা হয়েছে, গৌতম বুদ্ধের সমসাময়িক যুগে রাজগিরে সুপর্শ্বনাথের একটি মন্দির ছিল।
মথুরায় একটি প্রাচীন স্তুপে ১৫৭ খ্রিস্টাব্দের একটি শিলালিপি পাওয়া গিয়েছে। এই লিপিতে বলা হয়েছে, দেবতাদের নির্মিত এই স্তুপে তীর্থঙ্কর অরনাথের একটি মূর্তি আছে। জিনপ্রভ সুরির "তীর্থকল্প" (খ্রিস্টীয় ১৪শ শতাব্দী) গ্রন্থে প্রাচীন উপাদানের ভিত্তিতে সুপর্শ্বনাথের একটি স্তুপের উল্লেখ করা হয়েছে। উক্ত গ্রন্থ মতে, কুবের এই সোনার স্তুপটি সুপর্শ্বনাথের সম্মানে এবং আচার্য ধর্মরুচি ও আচার্য ধর্মঘোষের জন্য নির্মাণ করে দেন। ২৩শ তীর্থঙ্কর পার্শ্বনাথের সময় এই সোনার স্তুপটি ইঁট দিয়ে ঘিরে দেওয়া হয় এবং বাইরে একটি পাথরের মন্দির নির্মাণ করা হয়।"যশতিলক" গ্রন্থের রচয়িতা সোমদেব জিনপ্রভ সুরির প্রায় চারশো বছর পূর্বে বর্তমান ছিলেন। তিনি এই স্তুপটিকে দেবনির্মিত স্তুপ বলে উল্লেখ করেন।
ময়ূরভঞ্জ জেলা

ময়ূরভঞ্জ জেলা () ভারতের ওড়িশা রাজ্যের বৃহত্তম জেলা, যার সদর দপ্তর বারিপাড়ায় অবস্থিত। ১০ হাজার ৪১৮ বর্গ কিলোমিটার ক্ষেত্র বিশিষ্ট এই জেলার বিধানসভা সংখ্যা ৯টি। এ জেলায় রয়েছে ২৬টি ব্লক ও ৩৮২টি গ্রাম পঞ্চায়েত। বর্তমানে জেলার কালেক্টার হলো রাজেস প্রভাকর পাটিল। ২০১১ সালের জনগণনা মতে জেলার জনসংখ্যা ২৫ লক্ষ ১৩ হাজার ৮৯৩ জন। শ্রীরামচন্দ্র ভঞ্জ দেউ এই জেলার বিখ্যাত ব্যক্তিত্ব। তাঁর প্রথম পত্নীর মৃত্যুর পরে তিনি দ্বিতীয়বার বিবাহ করেন বাংলার প্রখ্যাত ব্রাহ্ম সমাজ নেতা ও ব্যক্তিত্ব কেশবচন্দ্র সেনের কন্যা সুচারু দেবীকে। সুচারু দেবীকে লেখা মহারাজা রামচন্দ্রের পত্রগুলি পত্রসাহিত্যের সম্পদ হয়ে আছে।
"জেলাটির উত্তরে ঝাড়খণ্ড রাজ্যের সরাইকেল্লা খরসোয়া জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের পূর্ব সিংভূম জেলা"৷ "জেলাটির পূর্বে পশ্চিমবঙ্গ রাজ্যের ঝাড়গ্রাম জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা"৷ "জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ওড়িশা রাজ্যের কেন্দুঝর জেলা "জেলাটির উত্তর পশ্চিমে(বায়ু) ঝাড়খণ্ড রাজ্যের পশ্চিম সিংভূম জেলা"৷
জেলাটির আয়তন ১০৪১৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৬.৬৯%৷
ময়ুরভঞ্জ জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ২২২৩৪৫৬(২০০১ জনগণনা) ও ২৫১৯৭৩৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩য়৷ ওড়িশা রাজ্যের ৬.০০% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৪২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৩৩%, যা ১৯৯১-২০১১ সালের ১৭.৯৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৬(সমগ্র) এবং শিশু(০-৬ বৎ) লিঙ্গানুপাত ৯৬০৷
জেলাটির স্বাক্ষরতা হার ৫১.৯১%(২০০১) তথা ৬৩.১৭%(২০১১)৷ পুরুষ স্বাক্ষরতার হার ৬৫.৭৬%(২০০১) তথা ৭৩.৭৬%(২০১১)৷ নারী স্বাক্ষরতার হার ৩৭.৮৪%(২০০১) তথা ৫২.৭১% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৯৬%৷
সর্বেশ্বরবাদ

সর্বেশ্বরবাদ () হল এমন একটি বিশ্বাস যাতে সম্পূর্ণ এ মহাবিশ্বকে তথা পরিবেশ প্রকৃতিকে ঈশ্বর-সম ব'লে গণ্য করা হয় , অথবা আমাদের আশেপাশে পরিবেষ্টিত সকল বস্তুর ভেতরেই ঈশ্বর অন্তর্নিহিত রয়েছেন ব'লে মনে করা হয়। সর্বেশ্বরবাদীরা তাই কোন পৃথক স্বতন্ত্র ব্যক্তি ঈশ্বরে বিশ্বাস করে না। সর্বেশ্বরবাদী ধারণাগুলো হাজার হাজার বছর আগের, এবং বিভিন্ন ধর্মীয় সংস্কৃতিতে সর্বৈববাদী ধারণাগুলোর চিহ্ন রয়েছে। ১৬৯৭ সালে গণিতবিদ জোসেফ র্যাফসন দ্বারা "প্যানথেইজম" (সর্বেশ্বরবাদ) শব্দটি তৈরি করা হয়েছিল এবং এরপর থেকে এটি বিভিন্ন ব্যক্তি ও সম্প্রদায়ের বিশ্বাস বর্ণনা করতে ব্যবহৃত হয়েছে।
দক্ষিণ ও পূর্বএশীয় ধর্মে (উল্লেখ্যভাবে সনাতন ধর্ম (অদ্বৈতবাদী দর্শন), শিখধর্ম, শিন্তৌ ধর্ম, সানামাহিজম, কনফুসিয়ানিজম, এবং তাওবাদ ) এবং ইসলামের মধ্যে "তাসাউউফ" (সুফিবাদ)-এ সর্বৈশ্বরবাদের উপস্থিতি রয়েছে। ১৭ শতকের দার্শনিক বারুচ স্পিনোজার কাজের উপর ভিত্তি করে, বিশেষ করে, তার বই "এথিক্সের" উপর ভিত্তি করে একটি ধর্মতত্ত্ব এবং দর্শন হিসাবে পশ্চিমা সংস্কৃতিতে সর্বেশ্বরবাদ জনপ্রিয় হয়েছিল। ১৬ শতকে দার্শনিক এবং মহাজাগতিক জর্দানো ব্রুনো একটি সর্বৈশ্বরবাদী ধারণা গ্রহণ করেছিলেন।
সর্বেশ্বরবাদকে বিভিন্নভাবে সংজ্ঞায়ীত করা হয়। কেউ কেউ একে ঈশ্বর সম্পর্কিত একটি ধর্মতাত্ত্বিক এবং দার্শনিক অবস্থান বলে মনে করেন।
সর্বেশ্বরবাদের ধারণাটি এমন যে, সমস্তকিছুই ঈশ্বরের অংশ যিনি সর্বত্র ব্যাপ্ত এবং অবিকৃত রূপে রয়েছেন। বাস্তবতার সমস্ত রূপকে তখন হয় সেই সত্তার মোড বা এটির সাথে অভিন্ন হিসাবে বিবেচনা করা যেতে পারে। কেউ কেউ মনে করেন সর্বেশ্বরবাদ একটি অ-ধর্মীয় দার্শনিক অবস্থান। তাদের কাছে, সর্বৈশ্বরবাদের ধারণাটি হল মহাবিশ্ব (সমস্ত অস্তিত্বের সামগ্রিক অর্থে) এবং ঈশ্বর অভিন্ন।
১৮ শতকের আগেও পূর্ব-দক্ষিণ এশীয় ধর্মে সর্বেশ্বরবাদের মতো ধারণা বিদ্যমান ছিল (উল্লেখ্যভাবে শিখ ধর্ম, সনাতন ধর্ম, কনফুসিয়ানিজম এবং তাওবাদ)। যদিও এসব ধারণা স্পিনোজার কাজকে প্রভাবিত করেছিল এমন কোনও প্রমাণ নেই, তবে অন্যান্য সমসাময়িক দার্শনিক যেমন, লাইবনিৎস এবং পরবর্তীতে ভলতেয়ারের ক্ষেত্রে এমন প্রমাণ রয়েছে। হিন্দুধর্মের ক্ষেত্রে, বহুঈশ্বরবাদী, একেশ্বরবাদী এবং নাস্তিকতার পাশাপাশি সর্বৈশ্বরবাদী দৃষ্টিভঙ্গি বিদ্যমান। শিখ ধর্মের ক্ষেত্রে, গুরু নানকের গল্পগুলো থেকে বোঝা যায় ভৌত জগতে সর্বত্র ভগবান আছেন বলে তিনি বিশ্বাস করতেন। এবং শিখ ঐতিহ্য সাধারণত ভগবানকে ভৌত জগতের মধ্যে সংরক্ষণকারী শক্তি হিসাবে বর্ণনা করে। সমস্ত বাহ্যিক কাঠামো, ঈশ্বরের প্রকাশ হিসাবে সৃষ্ট। যাইহোক, শিখরা ঈশ্বরকে অতীন্দ্রিয় স্রষ্টা হিসাবে দেখেন, "বিশ্বের অভূতপূর্ব বাস্তবতায় একইভাবে অবিশ্বাস্য যেভাবে একজন শিল্পীকে তার শিল্পে উপস্থিত বলা যেতে পারে"। এটি আরও সর্বস্তরের অবস্থানকে বোঝায়।
মাকেমাকে

মাকেমাকে (, গৌণ গ্রহ তালিকাভুক্ত নাম ১৩৬৪৭২ মাকেমাকে; প্রতীক: ) একটি বামন গ্রহ যা কাইপার বেষ্টনীর চিরায়ত সদস্য (classical Kuiper belt object) গুলোর মাঝে সম্ভাব্য বৃহত্তম বলে গণ্য করা হয়। এর ব্যাস প্লুটো গ্রহের প্রায় দুই-তৃতীয়াংশ। এযাবৎ কাইপার বেষ্টনীর বৃহৎ বস্তুগুলোর মাঝে একমাত্র মাকেমাকেরই কোন নিজস্ব উপগ্রহ পাওয়া সম্ভব হয় নি, যার কারণে এর ভর শুধুমাত্রই অনুমান করা হয়। এর অত্যন্ত কম গড় তাপমাত্রা, প্রায় হওয়ার কারণে ধারণা করা হয় এর পৃষ্ঠ মিথেন, ইথেন ও সম্ভবত নাইট্রোজেনের বরফ দ্বারা আবৃত।
৩১শে মার্চ ২০০৫ সালে মাইকেল ই. ব্রাউনের নেতৃত্বে একটি দল মাকেমাকে আবিষ্কার করে এবং ২৯শে জুলাই ২০০৫ সালে আনুষ্ঠানিক ভাবে ঘোষণা করা হয়। প্রাথমিকভাবে এর নাম ছিল ও পরবর্তীকালে একে গৌণ গ্রহ সংখ্যা ১৩৬৪৭২ দেয়া হয়। ২০০৮ সালের জুলাই মাসে আন্তর্জাতিক জ্যোতির্বিজ্ঞান সংঘ এই বস্তুকে বামন গ্রহ হিসেবে স্বীকৃতি দেয়। ইস্টার দ্বীপের বাসিন্দা রাপা নুই দের পুরাণের দেবতা মাকেমাকের নাম অনুসারে এই গ্রহের নামকরণ করা হয়।
মহাসাগরীয় গ্রহ

মহাসাগরীয় গ্রহ বা জলবিশ্ব ইংরেজিতে ocean planet বা waterworld একধরনের কাল্পনিক গ্রহ বিশেষ। এ ধরনের গ্রহের পৃষ্ঠ শুধুই মহাসাগর দ্বারা গঠিত। পৃথিবীর মহাসাগরগুলোর চেয়ে এর গভীরতাও কয়েকগুন বেশি।
আমাদের সৌরজগতের বাইরে যে সব গ্রহের অস্তিত্ব তা অনেক সময় ধূমকেতুর মতো অর্ধেক বরফ ও অর্ধেক পাথুরে বস্তুর সংমিশ্রনে গঠিত হতে পারে। এসব গ্রহের গঠনগত পরিবর্তন দেখে ধারণা করা যায় যে সৃষ্টির এক পর্যায়ে গ্রহের বাইরের অংশের বরফ গলে গিয়ে সম্পূ্র্ণ গ্রহ জুড়ে এক মহাসমুদ্রে পরিনত হয়। এই ধারণা সর্ব প্রথম প্রকাশিত হয় ২০১৩ সালে Marc Kuchner এবং Alain Léger এর একটি গবেষণা প্রবন্ধে।
জলবিশ্বের সমুদ্র কয়েক হাজার কিলোমিটার গভীর হতে পারে। সমগ্র গ্রহ জুড়ে এই মহাসমুদ্রের দারুণ চাপে এই সকল গ্রহের কেন্দ্র বরফ দ্বারা গঠিত হতে পারে। যদিও তাপমাত্রার দিক দিয়ে তা পৃথিবীর বরফের মতো হয়ত হবে না। গ্রহটি যদি তার সূর্যের খুব কাছে অবস্থিত হয় তাহলে গলনাঙ্কের কাছাকাছি পৌছানর পর তা বর্ণার অতিত এক পৃষ্ঠদেশে রূপান্তরিত হবে। এমনকি যদি গ্রহটি যদি খুব ঠান্ডাও হয় তাহলেও তার বায়ুমন্ডলে প্রচুর বাষ্পিভূত পানির অস্তিত্ব থাকবে এবং সেখানে মারাত্মক গ্রীন হাউজ এফেক্টের সৃষ্টি করবে।
অপেক্ষাকৃত ছোট মহাসাগরীয় গ্রহের মাধ্যাকর্ষন শক্তি কম হয় এবং বায়ুমন্ডলও হয় অনেক হাল্কা।
ধারণা করা হয় আমাদের সৌরজগতের বাইরের গ্রহ GJ 1214 b এবং কেপলার টুটুবি মহাসাগরীয় গ্রহ।
শুধু তোমারই জন্য

শুধু তোমারই জন্য ২০১৫ সালে মুক্তিপ্রাপ্ত একটি সুপারহিটভারতীয় বাংলা চলচ্চিত্র। বিরসা দাশগুপ্ত পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রটিতে অভিনয় করেন দেব, শ্রাবন্তী চট্টোপাধ্যায়, মিমি চক্রবর্তী, সোহম চক্রবর্তী এবং আরো অনেকে।
২০১৫ সালের ১১ সেপ্টেম্বর এই চলচ্চিত্রের ট্রেইলার মুক্তি পায়। এটি তামিল চলচ্চিত্র রাজা রাণীর পূর্ণনির্মাণ ৷
দেব মানে আদি প্রথমে মিমি মানে কলি নামে একটি মেয়েকে ভালবাসে। তাকে বিয়ে করে সে। কিন্তু পরের দিন রাস্তায় সড়ক দুর্ঘটনায় সে মারা যায়। পরে সে যদিও নয়ন নামে একটি মেয়েকে বিয়ে করে, তার সাথেও ঘটেছে একই ঘটনা। সেও ভাল বেসেছিল সিরাজ নামে একটি ছেলেকে। কিন্তু সেও তার জীবন থেকে চলে যায়। অবশেষে মিল হয় আদি ও নয়নের মাঝে।
এই চলচ্চিত্রের সংগীত পরিচালনা করেছেন অরিন্দম চট্টোপাধ্যায়। শীর্ষসংগীত ও আবহ দিয়েছেন ইন্দ্রদীপ দাশগুপ্ত।
চলচ্চিত্রটি মূলত কলকাতাতেই দৃশ্যায়ণ করা হয়েছে। তবে এর বিভিন্ন গানের দৃশ্য ধারণ করা হয়েছে অন্যান্য দেশে।
বেগুসরাই জেলা

বেগুসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বেগুসারাই।
‘বেগুসরাই’ নামটি এসেছে ‘বেগমসরাই’ (অর্থাৎ রানির সরাইখানা) কথাটি থেকে। ‘বেগমসরাই’ পরবর্তীকালে ‘বেগুসরাই’ নামে পরিচিতি লাভ করে।
প্রাচীনকালে বেগুসরাই অঞ্চলটি মিথিলা অঞ্চলের অন্তর্ভুক্ত ছিল। ১৮৭০ সালে বেগুসরাই মুঙ্গের জেলার একটি মহকুমার স্বীকৃতি পায়। ১৯৭২ সালে বেগুসরাই পৃথক জেলার মর্যাদা লাভ করে।
বেগুসরাই জেলা আয়তন । এই জেলার আয়তন ইন্দোনেশিয়ার বিয়াক দ্বীপের আয়তনের প্রায় সমান। বেগুসরাই জেলা গঙ্গার উত্তর পাড়ে অবস্থিত। এই জেলাটি মুঙ্গের বিভাগের অন্তর্গত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বেগুসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, বেগুসরাই জেলার জনসংখ্যা ২,৯৭০,৫৪১। এই জেলার জনসংখ্যা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যেীই জেলার স্থান ১২৮তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.৪৪%। বেগুসরাই জেলার লিঙ্গানুপাতের হার প্রতি ১০০০ পুরুষে ৮৯৫ জন মহিলা এবং সাক্ষরতার হার ৬৩.৮৭%।
১৯৮৯ সালে বেগুসরাই জেলায় কানোয়ারঝিল বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
অণুতরঙ্গ

অণুতরঙ্গ বা মাইক্রোওয়েভ () দ্বারা সে সকল তাড়িতচৌম্বক বিকিরণ নির্দেশ করা হয় যাদের তরঙ্গদৈর্ঘ্য ন্যূনতম ১ মিলিমিটার হতে সর্বোচ্চ ১ মিটার পর্যন্ত। এদের কম্পাঙ্ক ৩০০ মেগাহার্জ (তরঙ্গদৈর্ঘ্য ১ মিটার) হতে ৩০০ গিগাহার্জ (তরঙ্গদৈর্ঘ্য ১ মিলিমিটার) এর মধ্যে সীমাবদ্ধ। মাইক্রোওয়েভ শব্দে 'মাইক্রো-' উপসর্গটি মাইক্রোমিটার পাল্লার দৈর্ঘ্যবিশিষ্ট তরঙ্গ বোঝায় না এবং অণুতরঙ্গ শব্দে 'অণু-' উপসর্গটি আণবিক আকৃতির তরঙ্গ প্রকাশ করে না, বরং উভয়ক্ষেত্রেই সাধারণ অর্থে 'ক্ষুদ্র তরঙ্গ' প্রকাশ করে, কারণ 'মাইক্রোওয়েভ' দ্বারা সংজ্ঞায়িত তরঙ্গগুলোর দৈর্ঘ্য সাধারণ বেতার সম্প্রচারে ব্যবহৃত তরঙ্গের দৈর্ঘাপেক্ষা ক্ষুদ্রতর।
উচ্চ ক্ষমতাসম্পন্ন মাইক্রোওয়েভের উৎস হিসেবে বিশেষ নির্বাত-নল (ভ্যাক্যুয়াম টিউব) ব্যবহৃত হয়। নিয়ন্ত্রক তড়িৎ বা চৌম্বক ক্ষেত্রের দ্বারা প্রভাবিত ইলেক্ট্রন কে শূন্যস্থানে প্রবাহ ঘটিয়ে মাইক্রোওয়েভ সৃষ্টি করা হয়। তাতে আরও থাকে ম্যাগণেট্রন (মাইক্রোওয়েভ ওভেনে ব্যবহৃত), ক্লাইস্ট্রন, চল-তরঙ্গ নল (traveling-wave tube বা TWT) এবং জাইরোট্রন।
অল্প ক্ষমতাসম্পন্ন মাইক্রোওয়েভের উৎস হিসেবে ফিল্ড ইফেক্ট ট্রানজিস্টর (কম কম্পাঙ্কের ক্ষেত্রে), টানেল ডায়োড, গান ডায়োড (Gunn diode), ইমপ্যাট ডায়োড (IMPATT diode) ইত্যাদি ব্যবহার করা হয়।
সকল উষ্ণ বস্তু হতে কিছু মাইক্রোওয়েভ কৃষ্ণবস্তু বিকিরণ (black-body radiation) নির্গত হয়, যার পরিমাণ বস্তুর তাপমাত্রার উপর নির্ভরশীল। এজন্য আবহবিদ্যায় দূরপাল্লার মাইক্রোওয়েভ পরিমাপক যন্ত্র ব্যবহার করে কোন বস্তু বা পৃষ্ঠের তাপমাত্রা মাপা হয়। নক্ষত্র হতে বিকিরিত দূর্বল মাইক্রোওয়েভ তরঙ্গ বিশ্লেষণ করে তাদের গঠন সম্পর্কে ধারণা লাভ করা যায়। মহাজাগতিক অণুতরঙ্গ পটভূমি বিকিরণ (cosmic microwave background radiation, সংক্ষেপে CMBR) বিশ্লেষণ করে মহাবিশ্বের উৎপত্তি সংক্রান্ত মহা বিস্ফোরণ তত্ত্বের অনেক তথ্য পাওয়া যায়।
অণুতরঙ্গ কম্পাঙ্ককে (Microwave frequency) ৩টি শ্রেণীতে ভাগ করা যায় ৷ যথা :-
অণুতরঙ্গকে দুই ভাগে ভাগ করা যায় ৷ যথা:
ইউটিসি+০৭:০০

ইউটিসি+০৭:০০ হল একটি সময় অঞ্চল, যা ইউটিসি থেকে ৭ ঘণ্টা এগিয়ে। আইএসও ৮৬০১ অনুসারে এটিকে লিখা হয় । এটি ইন্দোচীন সময় নামেও পরিচিত।
এটি পূর্ব এশিয়ার সবচেয়ে পশ্চিম সময় অঞ্চল হিসাবে বিবেচিত হয়।
লক্ষ্মীসরাই জেলা

লক্ষ্মীসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর লক্ষ্মীসরাই। এই জেলাটি বিহারের মুঙ্গের বিভাগের অন্তর্ভুক্ত একটি জেলা।
১৯৯৪ সালের ৩ জুলাই অবিভক্ত মুঙ্গের জেলার লখিসরাই মহকুমাটি নিয়ে লখিসরাই জেলা গঠন করা হয়।
লখিসরাই জেলার আয়তন । এই জেলার আয়তন পাপুয়া নিউ গিনির নিউ হ্যানোভার দ্বীপের আয়তনের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় লখিসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম। 
২০১১ সালের জগণনা অনুসারে লখিসরাই জেলার জনসংখ্যা ১,০০০,৭১৭। এই জেলার জনসংখ্যা ফিজি রাষ্ট্র বা মার্কিন যুক্তরাষ্ট্রের মন্টানা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলারস্থান ৪৪৫তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৪.৭৪%। লখিসরাই জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৬৪.৯৫%।
লখিসরাই জেলায় অঙ্গিকা ভাষা প্রচলিত। এটি একটি ইন্দো-আর্য ভাষা। এটিদেবনাগরী লিপিতে লেখা হয়। অঙ্গিকা অঞ্চলের প্রায় ৭৫০,০০০ জন এই ভাষায় কথা বলে।
যমের রাজা দিল বর

যমের রাজা দিল বর ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিতে আবীর চট্টোপাধ্যায় ও পায়েল সরকার দুটি প্রধান চরিত্রে অভিনয় করেছেন। তার আগে এই ছবিতে রাইমা সেন অভিনয় করার কথা ছিল। পরে সেটা পরিবর্তিত হয়ে সেই চরিত্রে অভিনয় করেন পায়েল সরকার। এই ছবিতে সংগীত পরিচালনা করেন অনুপম রায়।
এই ছবির গল্পে দেখা যায় রিয়া ব্যানাজি চরিত্রে অভিনয় করেন পায়েল সরকার যে কিনা মনে প্রানে ছেলেদের একদম দেখতে পারে না। এই কারণে সে কোন ছেলেকে বিয়ে করবে না বলে ঠিক করে। কিন্তু তার মা তার এই কথার সাথে একমত না হয়ে তিনি বিভিন্ন মাধ্যমে তার মেয়ের জন্য ছেলে খুঁজতে থাকেন। আর এইভাবে তিনি খুঁজতে খুঁজতে পেয়ে যান দেবদাস কে। দেবদাস চরিত্রে অভিনয় করেছেন আবীর চট্টোপাধ্যায়। তার পরে তারা একেবারে ভাল ভাবে বিয়ে শেষ করেন। কিন্তু তার কপাল খারাপ থাকার কারণে বিয়ের প্রথম রাতেই তার স্বামী মারা যায়। তারপরে রিয়া তার স্বামীকে খুঁজতে যমালয়ে যায়। সেইখানে যম রাজের সাথে কথা বলে বলে সে যেন তার স্বামীকে তার কাছে ফেরত দিয়ে দেয়। কিন্তু পরে যমরাজ তাকে একটা বর স্বরূপ তার স্বামীকে ফেরত দিয়ে দেয়।
আরোও অনেকে 
এই ছবিতে সংগীত পরিচালনা করেছেন অনুপম রায়।
ভিক মার্কস

ভিক্টর জেমস ভিক মার্কস (; জন্ম: ২৫ জুন, ১৯৫৫) সমারসেটের মিডল চিনক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন ভিক মার্কস। ঘরোয়া ক্রিকেটে সমারসেট, অক্সফোর্ড বিশ্ববিদ্যালয়, মেরিলেবোন ক্রিকেট ক্লাব ও ওয়েস্টার্ন অস্ট্রেলিয়ার প্রতিনিধিত্ব করেন তিনি।
ব্লানডেল স্কুলে অধ্যয়ন শেষে অক্সফোর্ড বিশ্ববিদ্যালয়ে পড়াশোনা করেন। সেখানে ১৯৭৫ থেকে ১৯৭৮ সময়কালে ইমরান খান ও ক্রিস টাভারে’র সাথে একত্রে খেলেন। তন্মধ্যে, ১৯৭৬ ও ১৯৭৭ সালে বিশ্ববিদ্যালয় দলকে নেতৃত্ব দেন তিনি। ১৯৭৫ সালে ইংরেজ ঘরোয়া প্রথম-শ্রেণীর ক্রিকেটে অভিষেক ঘটে তার।
পাঁচ বছর পর ৩০ মে, ১৯৮০ তারিখে ওয়েস্ট ইন্ডিজের বিপক্ষে একদিনের আন্তর্জাতিকে আত্মপ্রকাশ ঘটে তার। এরপর টেস্টে অভিষেক ঘটে পাকিস্তানের বিপক্ষে ২৬ আগস্ট, ১৯৮২ তারিখ। সমগ্র খেলোয়াড়ী জীবনে তিনি মাত্র ছয় টেস্টে অংশগ্রহণ করেছেন। কিন্তু একদিনের আন্তর্জাতিকে তুলনামূলকভাবে ভাল খেলেন। ২৫.৭৯ গড়ে ৪৪ উইকেট তুলে নিয়েছেন। ১৯৮৪ সালে নিজস্ব সেরা ৫/২০ লাভ করেন। নিউজিল্যান্ডের বিপক্ষে তার এই বোলিং পরিসংখ্যান বেশ কয়েক বছর ইংল্যান্ডের সেরা বোলিং ছিল। এছাড়াও অদ্যাবধি স্লো বোলার হিসেবে এটি ইংল্যান্ডের সেরা বোলিংরূপে রয়েছে। এছাড়াও, ১১ জুন, ১৯৮৩ তারিখে ক্রিকেট বিশ্বকাপের গ্রুপ-পর্বের খেলায় শ্রীলঙ্কার বিপক্ষে ৫/৩৯ লাভ করেছিলেন। ঐ খেলায় তার দল ৪৭ রানের ব্যবধানে জয় পেয়েছিল।
১৯৭৫ থেকে ১৯৮৯ সময়কালে সমারসেট ক্লাবে অবস্থান করে বর্ণাঢ্যময় প্রথম-শ্রেণীর খেলোয়াড়ী জীবন অতিবাহিত করেন। এছাড়াও, ১৯৮৬-৮৭ মৌসুমে শেফিল্ড শীল্ডের শিরোপা বিজয়ী ওয়েস্টার্ন অস্ট্রেলিয়ার প্রতিনিধিত্ব করেন।
পেশাদারী ক্রিকেট থেকে অবসর গ্রহণের পর তিনি সাংবাদিকতা ও প্রচারমাধ্যমের দিকে ঝুঁকে পড়েন। টেস্ট ম্যাচ স্পেশালে নিয়মিতভাবে বিশ্লেষকের ভূমিকায় অবতীর্ণ হন মার্কস। দি অবজারভার সংবাদপত্রে নিয়মিতভাবে ক্রিকেট ও মাঝে-মধ্যে রাগবি ইউনিয়ন নিয়ে লিখে যাচ্ছেন। বর্তমানে তিনি সমারসেটের সভাপতির দায়িত্ব পালন করছেন।
মৌলভীবাজার-১

মৌলভীবাজার-১ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৫নং আসন। ২০২৪ সালের অসহযোগ আন্দোলনের প্রেক্ষিতে ৬ আগস্ট রাষ্ট্রপতি জাতীয় সংসদ বিলুপ্ত করার পর থেকে এই আসনে কোনো সংসদ সদস্য নেই।
মৌলভীবাজার-১ আসনটি মৌলভীবাজার জেলার জুড়ী উপজেলা ও বড়লেখা উপজেলা নিয়ে গঠিত।
১৯৮৪ সালে মৌলভীবাজার-১ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
মৌলভীবাজার-২

মৌলভীবাজার-২ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলার কুলাউড়া উপজেলায় অবস্থিত জাতীয় সংসদের ২৩৬নং আসন। ২০২৪ সালের অসহযোগ আন্দোলনের প্রেক্ষিতে ৬ আগস্ট রাষ্ট্রপতি জাতীয় সংসদ বিলুপ্ত করার পর থেকে এই আসনে কোনো সংসদ সদস্য নেই।
মৌলভীবাজার-২ আসনটি কুলাউড়া উপজেলা ও কমলগঞ্জ উপজেলার আদমপুর, আলীনগর, ইসলামপুর, এবং শমশেরনগর ইউনিয়ন নিয়ে গঠিত ছিল।
বর্তমানে এ আসনটি মৌলভীবাজার জেলার কুলাউড়া উপজেলা নিয়ে গঠিত।
১৯৮৪ সালে মৌলভীবাজার-২ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে। ২০১৮ সালের সাধারণ নির্বাচনের আগে, নির্বাচন কমিশন কামালগঞ্জ উপজেলার আদমপুর, আলীনগর, ইসলামপুর ও শমশেরনগর ইউনিয়নকে বাদ দিয়ে সীমানা ছোট করে।
শেখপুরা জেলা

শেখপুরা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর শেখপুরা। শেখপুরা জেলা বিহারের মুঙ্গের বিভাগের অন্তর্গত। ১৯৯৪ সালের ৩১ জুলাই মুঙ্গের জেলা ভেঙে শেখপুরা জেলা গঠিত হয়। বিহারের প্রথম মুখ্যমন্ত্রী শ্রীকৃষ্ণ সিংহ এই জেলার অধিবাসী ছিলেন। ২০১১ সালের জনগণনা অনুসারে, শেখপুরা জেলা জনসংখ্যার দিক থেকে বিহারের ক্ষুদ্রতম জেলা।
শেখপুরা জেলার আয়তন । এই জেলার আয়তন সলোমন দ্বীপপুঞ্জের কোলোমবানগারার আয়তনের সমান।
শেখপুরা জেলার অর্থনীতি কৃষিভিত্তিক। ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা বর্তমানে অনগ্রসর অঞ্চল অনুদান কর্মসূচির অধীনে অনুদান পেয়ে থাকে, শেখপুরা জেলা তার মধ্যে অন্যতম।
শেখপুরা জেলায় একটি মাত্র মহকুমা রয়েছে। সেটি হল শেখপুরা মহকুমা। এই মহকুমাটি ছয়টি ব্লকে বিভক্ত। যথা: আরিয়ারি, শেখপুরা, বারবিঘা, ঘাটকোসুমভা, শেওয়ারা ও শেখোপুর সরাই।
২০১১ সালের জনগণনা অনুসারে, শেখপুরা জেলার জনসংখ্যা ৬৩৪,৯২৭। এই জেলার জনসংখ্যা মন্টেনেগ্রো রাষ্ট্র বা মার্কিন যুক্তরাষ্ট্রের ভেরমন্ট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫১৬তম। শেখপুরা জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২০.৮২%। শেখপুরা জেলার লিঙ্গানুপাতের হার প্রতি ১০০০ পুরুষে ৯২৬ জন মহিলা এবং সাক্ষরতার হার ৬৫.৯৬%।
ইয়াহু! সার্চ মার্কেটিং

ইয়াহু! সার্চ মার্কেটিং হল ইয়াহু! কর্তৃক প্রদত্ত একটি কিওয়ার্ড-ভিত্তিক "পে পার ক্লিক" বা "স্পনসর সার্চ" ইন্টারনেট বিজ্ঞাপন সেবা।
ইয়াহু এই সেবা ওভারচার সার্ভিসেস, ইনকর্পোরেটেড (পূর্বে GoTo.com) কেনার পরে দেয়া শুরু করে। GoTo.com ছিল আইডিয়াল্যাবের একটি অণুষঙ্গ ও প্রথম কোম্পানী যারা জন্য একটি পে-পার-প্লেসমেন্ট অনুসন্ধান সেবা প্রদান করে সফল হয়।
ভীম কদফিসেস

ভীম কদফিসেস () (রাজত্বকাল ৮৫-৯৭ খ্রিষ্টাব্দ) একজন কুষাণ সম্রাট ছিলেন। তিনি ছিলেন কুষাণ সাম্রাজ্যের তৃতীয় সম্রাট এবং ভীম তক্তো এর পুত্র। তিনি মাত্র ১২ বছর সাম্রাজ্য শাসন করেছিলেন। তার রাজত্বকালে কুষাণ সাম্রাজ্য বর্তমানের উজবেকিস্তান, তুর্কমেনিস্তান, তাজিকিস্তান এমনকি ভারতের কাশ্মীর পর্যন্ত বিস্তৃত হয়েছিলো।
১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের পিতা ছিলেন ভীম কদফিসেস।
ভীম কদফিসেস ছিলেন প্রথম কুষাণ সম্রাট, যিনি প্রথম স্বর্ণমুদ্রা প্রচলন করেন। তার মুদ্রাগুলির এক পিঠে গ্রিক লিপিতে "বাসিলেউস বাসিলেওন সোতির মেগাস ওওইমো কদফিসেস" () এবং খরোষ্ঠী লিপিতে "মহারাজস রাজদিরজস সর্বলোগ ইস্বরস মহিস্বরস ভীম কথফিসস ত্রদর" কথাটি উৎকীর্ণ রয়েছে। তার মুদ্রাগুলোতে তাকে ভারী কোট পরিহিত অবস্থায় রথের ওপর বা গদা হাতে বা সিংহাসনে আসীন অবস্থায় বিভিন্ন ভঙ্গিমায় দেখা যায়। মুদ্রাগুলিতে ত্রিশুল হাতে শিব, বৌদ্ধ ত্রিরত্ন ইত্যাদি ভারতীয় প্রতীকগুলোও লক্ষ করা যায়।
Hill, John E. (2009) "Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE". BookSurge, Charleston, South Carolina. .
মেরিয়াম-ওয়েবস্টার

মেরিয়াম-ওয়েবস্টার, ইনক. হল একটি আমেরিকান কোম্পানি যা তথ্যসূত্রমূলক গ্রন্থ, বিশেষত অভিধান প্রকাশনা করে।
১৮৩১ সালে জর্জ এবং চার্লস মেরিয়াম G & C Merriam Co. নামে স্প্রিংফিল্ড, মেসাচুসেটসে এই কোম্পানিটি গঠন করেন। ১৮৩৪ সালে যখন নোয়াহ ওয়েবস্টার মারা যান, কোম্পানিটি সত্ত্ব কিনে নেন একটি আমেরিকান ইংরেজি ভাষার অভিধান ওয়েবস্টার মালিকানা থেকে। সকল মেরিয়াম-ওয়েবস্টার অভিধানগুলো এই উৎসের বংশানুক্রম।
১৯৬৪ সালে, এনসাইক্লোপিডিয়া ব্রিটানিকা, ইনক. মেরিয়াম-ওয়েবস্টার প্রতিষ্ঠানকে কিনে নেয় অধীনস্থ প্রতিষ্ঠান হিসেবে। কোম্পানিটি তার বর্তমান নাম পায় ১৯৮২ সালে।
বাংলাদেশ-ভারত সীমান্ত চুক্তি ২০১৫

৭ মে ২০১৫ সাল, ভারতীয় সংসদের নিম্ন কক্ষ লোকসভায় ভারত ও বাংলাদেশের মধ্যকার স্থল সীমান্ত চুক্তি সংক্রান্ত বিল ৩৩১-০ ভোটের ব্যবধানে পাশ হয়। যা ১৯৭৪ সালের মে মাসে দুই দেশের তৎকালীন প্রধানমন্ত্রী ইন্দিরা গান্ধী ও শেখ মুজিবুর রহমানের মধ্যে যে চুক্তিটি সই হয়েছিল, তা কর্যকরের জন্য ভারতের অনুমোদন প্রক্রিয়া অংশ। অন্যদিকে বাংলাদেশ ১৯৭৪ সালেই চুক্তিটি অনুমোদন করে। চুক্তিটির মূল বিষয়বস্তু ছিল দুই দেশের সীমান্তে কয়েক দশক ধরে চলা বিরোধপূর্ণ এলাকা ও ছিটমহল সমস্যা সমাধানের জন্য বড়-মাপের ভূখণ্ড বিনিময়। অফিসিয়ালভাবে ছিটমহল বিনিময় ২০১৫ সালে ৩১ জুলাই মধ্যরাতের পর থেকে কার্যকর করা হয়।
রমেশ কালুবিতরাণা

রমেশ শান্ত কালুবিতরাণা (; জন্ম: ২৪ নভেম্বর, ১৯৬৯) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৯০ থেকে ২০০৪ সালের মধ্যে শ্রীলঙ্কা ক্রিকেট দলের নিয়মিত সদস্য ছিলেন। দলে তিনি মূলতঃ উইকেট-রক্ষকের দায়িত্ব পালন করলেও ডানহাতে আগ্রাসী ব্যাটিং করে ব্যাপক পরিচিতি পেয়েছেন। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন রমেশ কালুবিতরাণা। এছাড়াও তিনি মালয়েশিয়া ক্রিকেট দলের অন্তর্বতীকালীন কোচের দায়িত্ব পালন করেছেন। ঘরোয়া প্রথম-শ্রেণীর ক্রিকেটে সেবাস্টিয়ানিটিস ক্রিকেট ও অ্যাথলেটিক ক্লাব এবং কোল্টস ক্রিকেট ক্লাবে প্রতিনিধিত্ব করেছেন তিনি।
দীর্ঘদিনের দলীয় সঙ্গী মুত্তিয়া মুরালিধরনকে সাথে নিয়ে শ্রীলঙ্কার উত্তরাঞ্চলের উন্নয়নে দাতব্য কর্মকাণ্ডে বেশ কয়েক বছর ধরে কাজ করছেন।
সমগ্র খেলোয়াড়ী জীবনে ৪৯ টেস্ট ও ১৮৯টি একদিনের আন্তর্জাতিকে অংশ নিয়েছেন তিনি। খেলোয়াড়ী জীবনের শুরুতেই তাকে বেশ প্রতিশ্রুতিশীল ও সমৃদ্ধময় খেলায় অংশগ্রহণের দিকে ধাবিত করে। ১৯৯২ সালে শক্তিশালী অস্ট্রেলিয়া দলের বিপক্ষে অনুষ্ঠিত অভিষেক টেস্টেই ২৬ বাউন্ডারিতে অপরাজিত ১৩২* রান তুলেছিলেন যা তার ব্যক্তিগত সর্বোচ্চ টেস্ট রান। এরপর ১৯৯৬ সালে শ্রীলঙ্কা দল ক্রিকেট বিশ্বকাপ জয় করলেও পরবর্তীকালে নিজেকে মেলে ধরতে ব্যর্থ হন।
সমগ্র খেলোয়াড়ী জীবনে তিনি টেস্টের তিনটি হ্যাট্রিকের সাথে নিজেকে জড়িয়ে রেখেছেন। তন্মধ্যে দুইবার নিজেই হ্যাট্রিকে পরিণত হয়েছেন ও একবার হ্যাট্রিক করতে সহায়তা করেছেন। ১৯৯৮-৯৯ মৌসুমে এশিয়ান টেস্ট চ্যাম্পিয়নশীপের প্রথম আসরের তৃতীয় টেস্টে পাকিস্তানের ওয়াসিম আকরাম হ্যাট্রিক করেন। ৬ মার্চ, ১৯৯৯ তারিখে লাহোরের গাদ্দাফি স্টেডিয়ামের ঐ টেস্টে কালুবিতরাণা, বন্দরাতিল্লেকে ও বিক্রমাসিংহে তার শিকারে পরিণত হয়েছিলেন। এরপর ২০০০ মৌসুমে সফরকারী পাকিস্তানের আব্দুল রাজ্জাকের হ্যাট্রিকেও নিজেকে সম্পৃক্ত করেন। গালে আন্তর্জাতিক স্টেডিয়ামে অনুষ্ঠিত সফরের দ্বিতীয় টেস্টে রাজ্জাক একে-একে কালুবিতরাণা, হেরাথ ও পুষ্পকুমারাকে ডিসমিসাল করে এ কৃতিত্ব অর্জন করেছিলেন। উভয়ক্ষেত্রেই কালুবিতরাণা পাকিস্তানি উইকেট-রক্ষক মঈন খানের হাতে কট দিয়েছিলেন।
১৯৯৯-২০০০ মৌসুমে জিম্বাবুয়ে সফরে নুয়ান জয়সাকে তার টেস্ট হ্যাট্রিক পূরণে সহায়তা করেন। ২৬ নভেম্বর, ১৯৯৯ হারারে স্পোর্টস ক্লাবে অনুষ্ঠিত দ্বিতীয় টেস্টে জয়সা ট্রেভর গ্রিপারকে এলবিডব্লিউ, মারে গুডউইনকে কালুবিতরাণা’র হাতে কট ও নিল জনসনকে আবারো এলবিডব্লিউ’র ফাঁদে ফেলে এ কৃতিত্ব গড়েছিলেন।
দূর্বল শট নির্বাচন ও সুইং মোকাবেলায় ব্যর্থ হওয়ায় প্রায়শঃই নিজের উইকেট বিলিয়ে দিয়েছেন। একদিনের আন্তর্জাতিকে সনাথ জয়াসুরিয়া’র সাথে ব্যাটিং উদ্বোধনে নেমে ১৯৯৫-৯৬ মৌসুমে অস্ট্রেলিয়া সফরে বেশ সফলতা পান। প্রথম পনের ওভারের ফিল্ডিংয়ের সীমাবদ্ধতাকে কাজে লাগিয়ে আক্রমণাত্মক ব্যাটিং কৌশলের জন্ম দেন। এরফলে খুব সহজেই অর্জুনা রানাতুঙ্গা’র নেতৃত্বাধীন ১৯৯৬ সালের ক্রিকেট বিশ্বকাপে দলের শিরোপা অর্জনে সহায়ক ভূমিকা পালন করেন।
মৌলভীবাজার-৩

মৌলভীবাজার-৩ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৬নং আসন। ২০২৪ সালের অসহযোগ আন্দোলনের প্রেক্ষিতে ৬ আগস্ট রাষ্ট্রপতি জাতীয় সংসদ বিলুপ্ত করার পর থেকে এই আসনে কোনো সংসদ সদস্য নেই।
মৌলভীবাজার-৩ আসনটি মৌলভীবাজার জেলার রাজনগর উপজেলা ও মৌলভীবাজার সদর উপজেলা নিয়ে গঠিত।
১৯৮৪ সালে মৌলভীবাজার-৩ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল।
সৈয়দ মহসিন আলী ২০১৫ সালের সেপ্টেম্বরে মারা যান। ২০১৫ সালের নভেম্বরে বাংলাদেশ নির্বাচন কমিশন চার প্রার্থীকে অযোগ্য ঘোষণা করলে সৈয়দা সায়রা মহসীন বিনা প্রতিদ্বন্দ্বিতায় নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ মহসিন আলী বিনা প্রতিদ্বন্দ্বিতায় নির্বাচিত হন।
২০০১ সালের সাধারণ নির্বাচনে সাইফুর রহমান দুটি আসনে দাড়ান: সিলেট-১ ও মৌলভীবাজার-৩। দুটি আসনে জয়ী হবার পর, তিনি সিলেট-১ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। নভেম্বর ২০০১ সালের উপ-নির্বাচনেতাঁর ছেলে নাসের রহমান নির্বাচিত হন।
মৌলভীবাজার-৪

মৌলভীবাজার-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৮নং আসন। ২০২৪ সালের অসহযোগ আন্দোলনের প্রেক্ষিতে ৬ আগস্ট রাষ্ট্রপতি জাতীয় সংসদ বিলুপ্ত করার পর থেকে এই আসনে কোনো সংসদ সদস্য নেই।
মৌলভীবাজার-৪ আসনটি মৌলভীবাজার জেলার শ্রীমঙ্গল উপজেলা ও কমলগঞ্জ উপজেলার ইউনিয়ন নিয়ে গঠিত।
১৯৮৪ সালে সিলেট-১৫ নির্বাচনী এলাকা থেকে মৌলভীবাজার-৪ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পুনঃনির্ধারণ করে। ২০১৮ সালের সাধারণ নির্বাচনের আগে, নির্বাচন কমিশন কমলগঞ্জ উপজেলার চারটি ইউনিয়ন (আদমপুর, আলীনগর, ইসলামপুর, এবং শমশেরনগর) এ আসনের সাথে যোগ করে নির্বাচনী এলাকার সীমানা প্রসারিত করেছে।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুস শহীদ বিনা প্রতিদ্বন্দ্বিতায় নির্বাচিত হন।
প্রমোদ্যা বিক্রমাসিংহে

গলাগে প্রমোদ্যা বিক্রমাসিংহে (; জন্ম: ১৪ আগস্ট, ১৯৭১) মাতারা এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম-ফাস্ট বোলার ছিলেন। এছাড়াও ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবে প্রতিনিধিত্ব করেছেন প্রমোদ্যা বিক্রমাসিংহে।
সুন্দর পেস বোলিংয়ের অধিকারী হলেও তার নিখুঁত বোলিংয়ের ধারাবাহিকতা ছিল না। ১৯৮৯ সালে যুব এশিয়া কাপ চ্যাম্পিয়নশীপে অংশগ্রহণের মাধ্যমে তার আন্তর্জাতিক ক্রিকেটে সম্পৃক্ততা ঘটে। এরপর তিনি ১৯৯১ সালে ইংল্যান্ড সফরে যান। ১৯৯২ সালে প্রথমবারের মতো এক ইনিংসের সবগুলো উইকেট দখল করেন। কালুতারার বিপক্ষে অনুষ্ঠিত ঐ খেলায় তার বোলিং পরিসংখ্যান ছিল ১০/৪১।
ডিসেম্বর, ১৯৯০ সালে কলকাতায় অনুষ্ঠিত এশিয়া কাপের তৃতীয় খেলায় বাংলাদেশের বিপক্ষে ওডিআই অভিষেক হয়। মার্চ, ১৯৯৯ সালে জামশেদপুরে পাকিস্তানের বিপক্ষে অনুষ্ঠিত ওডিআইয়ে নিজস্ব সেরা ৪/৪৮ লাভ করেন। ডিসেম্বর, ১৯৯১ সালে পাকিস্তান সফরে শিয়ালকোটে অনুষ্ঠিত প্রথম টেস্টে তার টেস্ট অভিষেক ঘটে। নভেম্বর, ১৯৯৯ সালে স্বাগতিক জিম্বাবুয়ের বিপক্ষে নিজস্ব সেরা ৬/৬০ লাভ করেন।
১৯৯২, ১৯৯৬ ও ১৯৯৯ সালের ক্রিকেট বিশ্বকাপে অংশগ্রহণ করেছেন তিনি। তন্মধ্যে, ১৯৯৬ সালে তার দল বিশ্বকাপের শিরোপা জয় করেছিল। ২০০০ সাল পর্যন্ত দলে নিয়মিতভাবে খেলেন। কিন্তু কাঁধের অস্ত্রোপচারের কারণে তার খেলোয়াড়ী জীবনে কালো থাবা নেমে আসে। এরপর থেকেই তাকে দলে অনিয়মিতভাবে অংশগ্রহণ করতে দেখা যায়।
ভাগলপুর জেলা

ভাগলপুর জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর ভাগলপুর।
ভাগলপুর জেলার আয়তন । এই জেলাটি বিহারের ভাগলপুর বিভাগের অন্তর্গত। গঙ্গা নদী এই জেলার উপর দিয়ে প্রবাহিত।
১৯৯০ সালে ভাগলপুর জেলায় বিক্রমশীলা গাঙ্গেয় শুশুক অভয়ারণ্য গঠিত হয়। এই অভয়ারণ্যের দৈর্ঘ্য ।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, ভাগলপুর জেলার জনসংখ্যা ৩,০৩২,২২৬। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ১২০তম। ভাগলপুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৫.১৩%। ভাগলপুর জেলার লিঙ্গানুপাতের হার প্রতি ১০০০ পুরুষে ৮৭৯ জন মহিলা এবং সাক্ষরতার হার ৬৪.৯৬%।
মৈথিলি ভাষা ও মৈথিলির উপভাষা অঙ্গিকা এই জেলায় প্রচলিত। অন্যান্য প্রধান ভাষাগুলি হল হিন্দি, উর্দু ও বাংলা।
বাঁকা জেলা

বাঁকা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বাঁকা। ১৯৯১ সালের ২১ ফেব্রুয়ারি অবিভক্ত ভাগলপুর জেলার বৃহত্তম মহকুমা বাঁকাকে পৃথক জেলার স্বীকৃতি দেওয়া হয়েছিল।
বাঁকা জেলার আয়তন । এই জেলার আয়তন কানাডার আকিমিস্কি দ্বীপের আয়তনের সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বাঁকা জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।
বাঁকা জেলায় একটি মাত্র মহকুমা আছে। সেটি হল বাঁকা মহকুমা। এই মহকুমাটি এগারোটি ব্লকে বিভক্ত। যথা: বাঁকা, আমারপুর, শম্ভুগঞ্জ, বেলহার, ফুল্লিদুমার, কাটোরিয়া, চন্দন, বাউনসি, বরহাট, ঢোরাইয়া ও রাজৌন।
২০১১ সালের জনগণনা অনুসারে, বাঁকা জেলার জনসংখ্যা ২,০২৯,৩৩৯। এই জেলার জনসংখ্যা স্লোভেনিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২২৮তম। বাঁকা জেলার জনঘনত্ব The district has a population density of । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.১৪%। বাঁকা জেলার লিঙ্গানুপাতের হার প্রতি ১০০০ পুরুষে ৯০৭ জন মহিলা এবং সাক্ষরতার হার ৬০.১২%।
বাঁকা জেলা ইন্দো-আর্য ভাষা অঙ্গিকা প্রচলিত। দেবনাগরী লিপিতে লিখিত এই ভাষায় অঙ্গিকা অঞ্চলের প্রায় ৭২৫,০০০ মানুষ কথা বলেন।
পূর্ণিয়া বিভাগ

পূর্ণিয়া বিভাগ হল ভারতের বিহার রাজ্যের একটি প্রশাসনিক বিভাগ। এই জেলার সদর শহর হচ্ছে পূর্ণিয়া। ২০০৫ সালের পরিস্থিতি অনুসারে, পূর্ণিয়া জেলা, কাটিহার জেলা, অররিয়া জেলা ও কিশানগঞ্জ জেলা নিয়ে এই জেলা গঠিত।
ভোগডাবুড়ী ইউনিয়ন

ভোগডাবুড়ী ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
পূর্ব ভোগডাবুড়ি ইউনিয়ন ডোমার উপজেলার একটি ইউনিয়ন। এর পশ্চিমে ডাংগাপাড়া এবং পূর্বে কেতকিবাড়ি ইউনিয়ন অবস্থিত। এ ইউনিয়নে একটি থানা আছে যা চিলাহাটিতে অবস্থিত। ঢাকা থেকে পার্বতীপুর-সৈয়দপুরগামী যে ব্রডগেজ লাইন বিদ্যমান তা অনুসরণ করে এই ইউনিয়নে পৌছানো যায় এবং তা ঐই লাইনের শেষ স্টপেজ।
কেতকীবাড়ী ইউনিয়ন

কেতকীবাড়ী ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
কেতকীবাড়ী ইউনিয়নটি ৩টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
কেতকীবাড়ী ইউনিয়নের মোট জনসংখ্যা = ২৪,৮০০ জন।
এ ইউনিয়নের শিক্ষার হার ৭০%। বর্তমানে ইউনিয়নে সরকারি প্রাথমিক বিদ্যালয়- ০৯টি, বে-সরকারি রেজিঃ প্রাঃ বিদ্যালয়- ০৭টি, উচ্চ বিদ্যালয়ঃ ০২টি, মাদ্রাসা-০২টি রয়েছে।
পূর্ণিয়া জেলা

পূর্ণিয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল পূর্ণিয়া। পূর্ণিয়া জেলা বিহারের পূর্ণিয়া বিভাগের অন্তর্গত। এই জেলাটি গঙ্গা নদীর উত্তর পাড়ে অবস্থিত।
মুঘল শাসনকালে পূর্ণিয়া ছিল একতি প্রত্যন্ত সামরিক প্রদেশ। এই জেলা থেকে প্রাপ্ত রাজস্ব উত্তর ও পূর্বাঞ্চলের সীমান্তবর্তী উপজাতিগুলির হাত থেকে সাম্রাজ্যকে রক্ষা করার কাজে ব্যয় করা হত। ১৭৫৭ সালে সিরাজদ্দৌলা কলকাতা দখল করার পরই পূর্ণিয়ার শাসক তাঁর বিরুদ্ধে বিদ্রোহ ঘোষণা করেন। ১৭৬৫ সালে সমগ্র বাংলার সঙ্গে পূর্ণিয়ায় ব্রিটিশ অধিকারভুক্ত হয়। ১৭৭০ সালের ১০ ফেব্রুয়ারি ব্রিটিশ ইস্ট ইন্ডিয়া কোম্পানি আধুনিক পূর্ণিয়া জেলা গঠন করে।
১৯৭৬ সালে পূর্ণিয়া জেলা ভেঙে কাটিহার জেলা গঠিত হয়। ১৯৯০ সালে পূর্ণিয়া জেলা ভেঙে অররিয়া জেলা ও কিশানগঞ্জ জেলা গঠিত হয়।
পূর্ণিয়া জেলার আয়তন । এই জেলার আয়তন সলোমন দ্বীপপুঞ্জের মাকিরা দ্বীপের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় পূর্ণিয়া জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।
পূর্ণিয়া জেলা চারটি মহকুমায় বিভক্ত। এগুলি হল: পূর্ণিয়া, বনমনখি, বইসি ও ধামদহ। এই চারটি মহকুমা আবার ১৪টি ব্লকে বিভক্ত। এগুলি হল:পূর্ব পূর্ণিয়া, কৃত্যানন্দ নগর, বনমনখি, কাসওয়া, আমাউর, বইনসি, বইসা, ধামদহ, বারহারা কোঠি, রুপাউলি, ভবানীপুর, দাগারুয়া, জালালগড় ও শ্রীনগর।
২০১১ সালের জনগণনা অনুসারে, পূর্ণিয়া জেলার জনসংখ্যা ৩,৬৭৩,১২৭। এই জেলার জনসংখ্যা মরিটানিয়া রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১০৫তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.৬৬%। পূর্ণিয়া জেলার লিঙ্গানুপাতের হার প্রতি ১০০০ পুরুষে ৯৩০ জন মহিলা এবং সাক্ষরতার হার ৬৪.৪৯%।
জিওফ অ্যালট

জিওফ্রে ইয়ান অ্যালট (জন্ম: ২৪ ডিসেম্বর, ১৯৭১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। ১৯৯৬ থেকে ২০০০ সালের মধ্যবর্তী সময়কালে নিউজিল্যান্ড ক্রিকেট দলের পক্ষে অংশগ্রহণ করেছেন। দলে তিনি মূলতঃ বামহাতি ফাস্ট-মিডিয়াম বোলার ছিলেন। এছাড়াও, ডানহাতে ব্যাটিংয়ে পারদর্শী ছিলেন জিওফ অ্যালট।
১৯৯৫-৯৬ মৌসুমে গ্লেন টার্নারের পরিচালনায় জিম্বাবুয়ে সফরের জন্য নিউজিল্যান্ড দলে তাকে অন্তর্ভুক্ত করা হয়। এ সময় নিউজিল্যান্ড দলের সদস্যদের আঘাতের সমস্যা ছিল ও নতুনদেরকে জাতীয় দলের জন্য প্রস্তুত রাখার প্রয়োজন ছিল। কিন্তু তিনি তেমন সফলতা পাননি। ফলশ্রুতিতে ১৯৯৬ সালের ক্রিকেট বিশ্বকাপের নিউজিল্যান্ড দলে রাখা হয়নি। ১৯৯৭ সালে নিউজিল্যান্ড এ দল বনাম ইংল্যান্ড এ দলের খেলায় সফলতা লাভের প্রেক্ষিতে তাকে টেস্ট দলে পুনরায় অংশগ্রহণের আমন্ত্রণ জানানো হয়।
১৯৯৯ সালে দক্ষিণ আফ্রিকার বিপক্ষে অনুষ্ঠিত টেস্টে দীর্ঘ সময় নিয়ে শূন্য রান করার রেকর্ড গড়েন। শূন্য রানে আউট হতে তাকে ১০১ মিনিটে ৭৭ বল মোকাবেলা করতে হয়েছিল।
মে/জুন, ১৯৯৯ সালে ইংল্যান্ডে অনুষ্ঠিত ক্রিকেট বিশ্বকাপে তিনি অসামান্য ভূমিকা পালন করেন। প্রতিযোগিতার ৯ খেলায় অংশ নিয়ে তিনি ২০ উইকেট পান ও শীর্ষস্থানীয় বোলার হিসেবে পরিচিত হন। এরফলে নিউজিল্যান্ড দলকে সেমি-ফাইনালে উত্তরণ ঘটাতে সহায়তা করেন।
ধারাবাহিকভাবে কয়েকটি আঘাতে আক্রান্ত হবার পর ২০০১ সালে সকল স্তরের ক্রিকেট থেকে অবসর নেন তিনি। তার হেনরি নামীয় এক পুত্র রয়েছে।
আরারিয়া জেলা

আরারিয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল আরারিয়া। পূর্ণিয়া জেলা বিহারের পূর্ণিয়া বিভাগের অন্তর্গত।
১৯৬৪ সালে অররিয়া পূর্ণিয়া জেলার একটি মহকুমার স্বীকৃতি পায়। ১৯৯০ সালের জানুয়ারি মাসে এই মহকুমাটি পূর্ণিয়া বিভাগের অধীনে একটি পৃথক জেলার স্বীকৃতি অর্জন করে।
অররিয়া জেলার আয়তন । আয়তনের দিক থেকে এই জেলা রাশিয়ার জেমল্যা জর্গার প্রায় সমান। এই জেলার প্রধান নদনদীগুলি হল কোশি, সুওয়ারা, কালী, পারমার ও কোলি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় অররিয়া জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।
আরারিয়া জেলা দুটি মহকুমায় বিভক্ত। যথা: আরারিয়া ও ফরবেসগঞ্জ। অররিয়া মহকুমা ছয়টি ব্লকে বিভক্ত। যথা: আরারিয়া, জকিহাট, কুর্সাকান্টা, সিকটি, পলাসি ও রানিগঞ্জ। ফরবেসগঞ্জ মহকুমা তিনটি ব্লকে বিভক্ত। যথা: ফরবেসগঞ্জ, ভারগামা ও নরপতগঞ্জ।
২০১১ সালের জনগণনা অনুসারে, অররিয়া জেলার জনসংখ্যা ২,৮০৬,২০০। এই জেলার জনসংখ্যা জামাইকা রাষ্ট্র বা মার্কিন যুক্তরাষ্ট্রের উটাহ রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৩৯তম। অররিয়া জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ৩০%। জেলার লিঙ্গানুপাতের হার প্রতি ১০০০ পুরুষে ৯২১ জন মহিলা এবং সাক্ষরতার হার ৫৫.১%। অররিয়া জেলার মুসলমান জনসংখ্যা অপেক্ষাকৃত বেশি।
দি আন্ডারটেকার

মার্ক উইলিয়াম ক্যালওয়ে (জন্ম মার্চ ২৪, ১৯৬৫) একজন মার্কিন পেশাদার কুস্তিগির। মার্ক দি আন্ডারটেকার নামে বেশি পরিচিত। তিনি বর্তমানে ওয়ার্ল্ড রেসলিং এন্টারটেইনমেন্টে কাজ করেন। ডাব্লিউডাব্লিউই তে সে তিনবার ওয়ার্ল্ড হেভিওয়েট চ্যাম্পিয়ন এবং চার বারের ডাব্লিউডাব্লিউই চ্যাম্পিয়ন। ওয়ার্ল্ড ক্লাস চ্যাম্পিয়নশিপ রেসলিং এ ড্যালাসের সাথে তার অভিষেক হয়। ১৯৮৮ সালে ইউনাইটেড স্টেট রেসলিং এসোসিয়েশনে অভিষেক হয়। মার্ক ১৯৯০ সালে ডাব্লিউডাব্লিউই এর সার্ভাইবার সিরিজ প্রতি-দর্শনে-পরিশোধ এ তার অভিষেক হয়। যদিও কাউন্ট-আউটের দ্বারা অপনীত হয়েছিল, তবুও আন্ডারটেকার এর দল ম্যাচটি জিতে ছিল। ঐ বছরে আন্ডারটেকার একটি ম্যাচও হারেননি। এছাড়াও সে ডাব্লিউডাব্লিউই চ্যাম্পিয়নশিপ জিতেছিলেন। এরপর শীঘ্রই চ্যাম্পিয়নশিপের জন্য তার প্রথম ম্যাচে হাল্ক হোগানের কাছে হেরে যায়।
তিনি ডাব্লিউডাব্লিউই তে ৭বার (Tag tem champian) (৬বার wweতে এবং ১ বার wcw তে) যা বর্তমানে nxt নামে পরিচিত। ১ বার hardcore champian.
আন্ডার টেকারের রেসলম্যানিয়াতে ২১-১এর রেকর্ড, শুধু মাত্র ব্রক লেসনারের কাছে হেরে ছিলেন। আন্ডারটেকার ট্রিপল এইচ, বাতিস্তা এবং রেন্ডি অরটন দ্য রকের মত সেরা কুস্তিগিরদের হারিয়েছেন। সে বিখ্যাত হেল ইন আ সেল এর শন মাইকেলস এবং মাইক ফলেই এর বিরুদ্ধের ম্যাচের জন্য।
Entrance themes
দ্যা আন্ডারটেকার ২০১৭ সালে রেসলম্যানিয়া ৩৪ এ রোমান রেইন্স এর সাথে ম্যাচের পর তিনি তার জামা ভাজ করে রিংয়ে রেখে আসেন অর্থাৎ তিনি অঘোষিত অবসর গ্রহণ করেন। এর পর জানুয়ারি এর প্রথম সপ্তাহে "র" এর ২৫ বছর বার্ষিকী তে গেস্ট হয়ে আসেন এবং এর পর তাকে আর দেখা যায় নি। কিন্তু রয়েল রাম্বল ২০১৮ এর পর জন সিনা দ্যা আন্ডারটেকার কে চ্যালেন্জ্ঞ করেন।
জোড়াবাড়ী ইউনিয়ন

জোড়াবাড়ী ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
জোড়াবাড়ী ইউনিয়নটি ৪টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
জোড়াবাড়ী ইউনিয়নের মোট জনসংখ্যা = ৩১,০৭২ জন।
জোড়াবাড়ী ইউনিয়নের শিক্ষার হার ৭৮%।